CELEX: C2006/212/19
Language: fi
Date: 2006-09-02 00:00:00
Title: Asia C-246/06: Ennakkoratkaisupyyntö, jonka Juzgado de lo Social Único de Algeciras (Espanja) on esittänyt 2.6.2006 — Josefa Velasco Navarro v. Fondo de Garantía Salarial (Fogasa)

2.9.2006   
            
            
               FI
            
            
               Euroopan unionin virallinen lehti
            
            
               C 212/11
            
         Ennakkoratkaisupyyntö, jonka Juzgado de lo Social Único de Algeciras (Espanja) on esittänyt 2.6.2006 — Josefa Velasco Navarro v. Fondo de Garantía Salarial (Fogasa)
   (Asia C-246/06)
   (2006/C 212/19)
   Oikeudenkäyntikieli: espanja
   Ennakkoratkaisua pyytänyt tuomioistuin
   Juzgado de lo Social Único de Algeciras
   Pääasian asianosaiset
   
      Kantaja: Josefa Velasco Navarro
   
      Vastaaja: Fondo de Garantía Salarial (Fogasa)
   Ennakkoratkaisukysymykset
   
               1)
            
            
               Kun kansallinen tuomioistuin on todennut, ettei kansallista lainsäädäntöä ole siinä olevien puutteiden vuoksi saatettu 8.10.2005 mennessä direktiivin 2002/74 (1) ja yhteisöjen tuomioistuimen siitä (yhdenvertaisuutta koskevan yhteisön oikeuden periaatteen näkökulmasta) asiassa C-177/05 13.12.2005 antaman tulkinnan mukaiseksi, onko kansallisen tuomioistuimen katsottava, että direktiivillä on välitön oikeusvaikutus suhteessa valtion palkkaturvalaitokseen FOGASAan edellä mainittua päivää seuraavasta päivästä eli 9.10.2005 alkaen?
            
         
               2)
            
            
               Jos edelliseen kysymykseen vastataan myöntävästi, onko direktiivin 2002/74 oikeusvaikutus välitön tilanteessa, jossa maksukyvyttömyys on todettu — tuomioistuimessa vahvistetulla sovinnolla, josta kyseisessä puutteellisessa kansallisessa lainsäädännössä ei ole säännöksiä — koska se on työntekijän kannalta edullisempi (ja velvoitteensa puutteellisesti täyttäneen jäsenvaltion kannalta epäedullisempi) direktiivin voimaantulon (8.10.2002) ja sen määräpäivän (8.10.2005) välisenä aikana, jolloin Espanjan valtion olisi pitänyt olla antanut kaikki direktiivin säännösten täytäntöönpanon edellyttämät lait, asetukset ja hallinnolliset määräykset?
            
         
      (1)  Työntekijöiden suojaa työnantajan maksukyvyttömyystilanteessa koskevan jäsenvaltioiden lainsäädännön lähentämisestä annetun neuvoston direktiivin 80/987/ETY muuttamisesta 23 päivänä syyskuuta 2002 annettu Euroopan parlamentin ja neuvoston direktiivi 2002/74/EY (EYVL L 270, s. 10).